Berettyóújfalu Város Önkormányzata Képviselő-testületének

**10/2022. (VII. 1.) önkormányzati rendelete**

A nem közművel összegyűjtött háztartási szennyvíz begyűjtésére vonatkozó közszolgáltatásról szóló 6/2014. (IV.25.) önkormányzati rendelet módosításáról

Berettyóújfalu Város Önkormányzata Képviselő-testülete az Alaptörvény 32. cikk (1) bekezdés a) pontjában meghatározott feladatkörében eljárva, a vízgazdálkodásról szóló 1995. évi LVII. törvény (a továbbiakban: Vgtv.) 45. § (6) bekezdésében kapott felhatalmazás alapján, a Vgtv. 4. § (2) bekezdés d) pontjában meghatározott feladatkörében eljárva, a Képviselő-testület Szervezeti és Működési Szabályzatáról szóló 4/2022. (II.25.) önkormányzati rendelet 2. mellékletében biztosított véleményezési jogkörében eljáró Berettyóújfalu Város Önkormányzata Pénzügyi Bizottsága és Ügyrendi, Közrendvédelmi és Településfejlesztési Bizottsága véleményének kikérésével a nem közművel összegyűjtött háztartási szennyvíz begyűjtésére vonatkozó közszolgáltatásról szóló 6/2014. (IV. 25.) önkormányzati rendeletet (a továbbiakban: Rendelet) az alábbiak szerint módosítja:

**1. §**

A nem közművel összegyűjtött háztartási szennyvíz begyűjtésére vonatkozó közszolgáltatásról szóló 6/2014. (IV. 25.) önkormányzati rendelet 2. § (1) és (2) bekezdése helyébe a következő rendelkezések lépnek:

„(1) A település közigazgatási területén a szennyvízzel kapcsolatos kötelező közszolgáltatás rendszeres ellátására jogosult és kötelezett közszolgáltató Bernáth Csaba egyéni vállalkozó (a továbbiakban: közszolgáltató).

(2) Az ingatlanokon keletkező szennyvizet a települési szennyvíztisztító telep szennyvízbefogadó műtárgyában (Berettyóújfalu, Vágóhíd utca 5814 hrsz.) kell ártalmatlanítás céljából elhelyezni.”

**2. §**

A nem közművel összegyűjtött háztartási szennyvíz begyűjtésére vonatkozó közszolgáltatásról szóló 6/2014. (IV. 25.) önkormányzati rendelet 4. § (1) bekezdése helyébe a következő rendelkezés lép:

„(1) A szennyvíz begyűjtésével kapcsolatos közszolgáltatás ellátására az önkormányzat Képviselő-testülete szerződést köt a közszolgáltatóval. A közszolgáltatási szerződés időtartama legfeljebb 3 év.”

**3. §**

Ez a rendelet 2022. július 26-án lép hatályba.

**Muraközi István Dr. Körtvélyesi Viktor**

 **polgármester jegyző**